Attila Korodi

Attila Korodi (natus apud oppidum Mercurium die 23 Iunii 1977) est negotiator et politicus Romaniae qui ter minister pro circumiectu meruit.

 Iuventus et munus 
In oppido Mercurio comitatús Hargitensis Transsilvaniae educatus (patre et matre Siculis) Attila Korodi alumnus erat universitatis Polytechnicae Bucarestensis et scholae nationalis Studiorum Politicorum et Administrativorum. Apud societates mercatorias nonnullas operam dedit.

 Cursus honorum 
Iam iuvenis ad unionem democraticam Hungarorum in Romania se iunxerat. Pro hac factione a mense Novembri 2004 secretarius civicus meruit apud ministerium pro circumiectu et aquis conservandis. Minister pro circumiectu promotus est die 5 Aprilis 2007, primo ministro Călin Popescu-Tăriceanu. Hoc officium rursus suscepit, primo ministro Michaële Răzvan Ungureanu, breviter a die 10 Aprilis 2012, atque primo ministro Victore Ponta a die 4 Martii 2014. Ab anno 2008 etiam legatus ad Cameram Legatorum est.

 Nexus externi 
 Data Attilae Korodi in pagina Camerae Legatorum Romaniae

Categoria:Ministri circumiectus Romaniae
Categoria:Incolae Transsilvaniae
Categoria:Alumni Scholae et Universitatis Polytechnicae Bucarestensis
Categoria:Alumni Scholae Nationalis Studiorum Politicorum et Administrativorum (Bucaresta)
Categoria:Siculi (gens Transsilvaniae)
Categoria:Legati Camerae Legatorum Romaniae